บังเอิญไปคลำเจอก้อนกลมๆกลิ้งไปมาที่แก้มอยากทราบว่าเป็นเพราะอะไรค่ะถึงมีก้อนๆที่แก้มและมันจะไม่เสี่ยงที่จะเป็นมะเร็งใช่ไหมค่ะน้องกลัวค่ะ
สวัสดีค่ะ ก้อนกลมๆที่บริเวณข้างแก้ม อาจมีสาเหตุจาก-ต่อมน้ำเหลืองโตหลังการอักเสบหรือติดเชื้อบริเวณหู คอ จมูก ดังที่กล่าวมาน้้นเป็นสาเหตุให้ต่อมน้ำเหลืองที่คอโตได้ โดยมักจะมีขนาดเล็ก พอการติดเชื้อหาย ต่อมน้ำเหลืองที่โตจะค่อยๆยุบไปค่ะ-ต่อมน้ำเหลืองโตจากสาเหตุอื่นเช่นมะเร็งต่อมน้ำเหลือง หรือมะเร็งจากบริเวณอื่นๆแล้วลุกลามมาต่อมน้ำเหลือง อันนี้จะโตเรื้อรัง ร่วมกับมีอาการอื่นร่วมด้วย เช่น เบื่ออาหาร น้ำหนักลด คลำได้ก้อนในท้อง และต่อมที่โตนี้จะไม่หายไป ไม่เล็กลง-เป็นก้อนจากสาเหตุอื่นเช่น เนื้องอกไขมัน ต่อมน้ำลายโต ถุงน้ำในต่อมไขมันอุดตันแนะนำสังเกตอาการก่อนว่าก้อนค่อยๆยุบไปเองหรือไม่ หากก้อนโตเร็ว กดเจ็บ มีเลือดหรือหนองไหลจากก้อน ควรรีบไปพบแพทย์ ในขณะนี้ไม่ควรไปกดก้อนบ่อยๆ ไม่เอายาอะไรมาทาเอง